Marge Mardisalu-Kahar

Marge Mardisalu-Kahar (sündinud 4. veebruaril 1970) on Eesti diplomaat, aastast 2024 Eesti Vabariigi erakorraline ja täievoliline suursaadik Gruusias (aastani 2026) ja Armeenias. 

Mardisalu-Kahar asus Eesti välisministeeriumisse tööle 1996. aastal. 1997–2009 töötas ta erinevatel ametikohtadel ministeeriumi poliitikaosakonnas, tegeledes peamiselt Ida- ja Kesk-Euroopa riikidega, aga ka Afganistani ja Skandinaaviaga. 

Aastail 2011–2013 oli ta Eesti alalises esinduses Euroopa Liidus Eesti esindaja Ida-Euroopa ja Kesk-Aasia töörühma juures. Aastail 2013–2016 töötas ta Eesti Idapartnerlus Keskuse juhina. 

Aastail 2016–2019 oli ta Eesti Berliini suursaatkonna asejuht, alates 2019. aastast  julgeolekupoliitika büroo direktor ning alates 2022. aastast Ida-Euroopa ja Kesk-Aasia osakonna peadirektor. 

4. juunil 2024 nimetas president Alar Karis Mardisalu-Kahari Eesti Vabariigi erakorraliseks ja täievoliliseks suursaadikuks Gruusias ja 26. augustil 2024 nimetas president ta suursaadikuks Armeenias. 

4. septembril 2024 andis Marge Mardisalu-Kahar Tbilisis üle oma volikirja Gruusia presidendile Salome Zurabišvilile ja 2. oktoobril 2024 andis ta Jerevanis oma volikirja üle Armeenia presidendile Vahagn Hatšaturjanile. Gruusia saadiku kohalt kutsus president Karis Kahari tagasi 11. veebruaril 2026. Vabariigi Presidendi otsus nr 665. M. Mardisalu-Kahari tagasikutsumine, president.ee, 11.02.2026 

Tema vend on Mart Mardisalu.

Kategooria:Eesti diplomaadid
Kategooria:Sündinud 1970